CELEX: 32005L0034
Language: da
Date: 2005-05-17 00:00:00
Title: Kommissionens direktiv 2005/34/EF af 17. maj 2005 om ændring af Rådets direktiv 91/414/EØF for at optage etoxazol og tepraloxydim som aktive stoffer  (EØS-relevant tekst)

18.5.2005   
            
            
               DA
            
            
               Den Europæiske Unions Tidende
            
            
               L 125/5
            
         
      KOMMISSIONENS DIREKTIV 2005/34/EF
   af 17. maj 2005
   om ændring af Rådets direktiv 91/414/EØF for at optage etoxazol og tepraloxydim som aktive stoffer
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 6, stk. 1, og
   ud fra følgende betragtninger:
   
               (1)
            
            
               Frankrig modtog den 21. april 1998 en ansøgning i henhold til artikel 6, stk. 2, i direktiv 91/414/EØF fra Sumitomo Chemical Agro Europe SA om optagelse af det aktive stof etoxazol i bilag I til direktiv 91/414/EØF. Ved Kommissionens beslutning 1999/43/EF (2) blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (2)
            
            
               Spanien modtog den 11. september 1997 en ansøgning i henhold til artikel 6, stk. 2, i direktiv 91/414/EØF fra BASF AG om optagelse af det aktive stof tepraloxydim i bilag I til direktiv 91/414/EØF. Ved Kommissionens beslutning 98/512/EF (3) blev det bekræftet, at dossieret var fuldstændigt og således principielt kunne anses for at opfylde data- og informationskravene i bilag II og III til direktiv 91/414/EØF.
            
         
               (3)
            
            
               For disse aktive stoffer er virkningerne på menneskers sundhed og miljøet blevet vurderet i henhold til bestemmelserne i artikel 6, stk. 2 og 4, i direktiv 91/414/EØF for de anvendelsesformål, som ansøgerne har foreslået. De udpegede rapporterende medlemsstater forelagde Kommissionen udkast til vurderingsrapporter vedrørende stofferne den 8. oktober 2001 (etoxazol) og den 21. januar 2002 (tepraloxydim).
            
         
               (4)
            
            
               Udkastene til vurderingsrapporter er blevet behandlet af medlemsstaterne og Kommissionen i Den Stående Komité for Fødevarekæden og Dyresundhed. Behandlingen blev afsluttet den 3. december 2004 med Kommissionens reviderede vurderingsrapport om etoxazol and tepraloxydim.
            
         
               (5)
            
            
               Ved behandlingen af etoxazol og tepraloxydim viste der sig ingen uafklarede spørgsmål eller problemer, der ville have nødvendiggjort høring af Den Videnskabelige Komité for Planter eller Den Europæiske Fødevaresikkerhedsautoritet.
            
         
               (6)
            
            
               Af de forskellige undersøgelser fremgår det, at plantebeskyttelsesmidler, der indeholder de pågældende aktive stoffer, generelt kan forventes at opfylde kravene i artikel 5, stk. 1, litra a) og b), og artikel 5, stk. 3, i direktiv 91/414/EØF, navnlig med hensyn til de anvendelsesformål, der blev undersøgt og beskrevet i Kommissionens reviderede vurderingsrapport. Etoxazol og tepraloxydim bør derfor optages i bilag I for at sikre, at godkendelse af plantebeskyttelsesmidler, der indeholder disse aktive stoffer, kan finde sted i alle medlemsstater i overensstemmelse med nævnte direktiv.
            
         
               (7)
            
            
               Efter optagelsen af etoxazol og tepraloxydim i bilag I til direktiv 91/414/EØF bør medlemsstaterne have en rimelig frist til at gennemføre bestemmelserne i direktiv 91/414/EØF for plantebeskyttelsesmidler, der indeholder disse stoffer, og især at tage eksisterende foreløbige godkendelser op til fornyet overvejelse og senest ved periodens udløb at ændre dem til fuldstændige godkendelser eller ændre dem eller trække dem tilbage i overensstemmelse med direktiv 91/414/EØF.
            
         
               (8)
            
            
               Direktiv 91/414/EØF bør derfor ændres i overensstemmelse hermed.
            
         
               (9)
            
            
               De i dette direktiv fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE DIREKTIV:
   Artikel 1
   Bilag I til direktiv 91/414/EØF ændres som angivet i bilaget til nærværende direktiv.
   Artikel 2
   1.   Medlemsstaterne vedtager og offentliggør senest den 30. november 2005 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
   De anvender disse bestemmelser fra den 1. december 2005.
   Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 3
   1.   Medlemsstaterne tager godkendelsen af hvert plantebeskyttelsesmiddel, der indeholder etoxazol eller tepraloxydim, op til fornyet behandling for at sikre, at kravene vedrørende disse aktive stoffer i bilag I til direktiv 91/414/EØF er opfyldt. Om nødvendigt ændrer de godkendelserne i henhold til direktiv 91/414/EØF eller trækker dem tilbage senest den 30. november 2005.
   2.   For hvert godkendt plantebeskyttelsesmiddel, der indeholder etoxazol eller tepraloxydim, enten som eneste aktive stof eller som ét af flere aktive stoffer, som alle er optaget i bilag I til direktiv 91/414/EØF pr. 31. maj 2005, revurderer medlemsstaterne midlet i overensstemmelse med de ensartede principper i bilag VI til direktiv 91/414/EØF på grundlag af et dossier, der opfylder kravene i bilag III til nævnte direktiv. På grundlag af den vurdering fastslår medlemsstaterne så, om produktet opfylder kravene i artikel 4, stk. 1, litra b)-e), i direktiv 91/414/EØF.
   Derefter skal medlemsstaterne
   
               a)
            
            
               hvis det drejer sig om et produkt, der indeholder etoxazol eller tepraloxydim som eneste aktive stof, om nødvendigt ændre godkendelsen eller trække den tilbage senest den 30. november 2006, eller
            
         
               b)
            
            
               hvis det drejer sig om et produkt, der indeholder etoxazol eller tepraloxydim som ét af flere aktive stoffer, om nødvendigt ændre godkendelsen eller trække den tilbage senest den 30. november 2006 eller senest den dato, der er fastsat for en sådan ændring eller tilbagetrækning i det eller de direktiver, hvorved det eller de pågældende stoffer blev optaget i bilag I til direktiv 91/414/EØF, alt efter hvilket der er det seneste tidspunkt.
            
         Artikel 4
   Dette direktiv træder i kraft den 1. juni 2005.
   Artikel 5
   Dette direktiv er rettet til medlemsstaterne.
   
      Udfærdiget i Bruxelles, den 17. maj 2005.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 230 af 19.8.1991, s. 1. Senest ændret ved direktiv 2005/25/EF (EUT L 90 af 8.4.2005, s. 1).
   
      (2)  EFT L 14 af 19.1.1999, s. 30.
   
      (3)  EFT L 228 af 15.8.1998, s. 35.
   
      BILAG
      I bilag I til direktiv 91/414/EØF indsættes følgende sidst i tabellen:
      
         
                     Nr.
                  
                  
                     Almindeligt anvendt navn, identifikationsnr.
                  
                  
                     IUPAC-navn
                  
                  
                     Renhed (1)
                     
                  
                  
                     Ikrafttrædelse
                  
                  
                     Udløbsdato for stoffets optagelse på listen
                  
                  
                     Særlige bestemmelser
                  
               
                     »100
                  
                  
                     Etoxazol
                     CAS-nr. 153233-91-1
                     CIPAC-nr. 623
                  
                  
                     
                        (RS)-5-tertbutyl-2-[2-(2,6-difluorophenyl)-4,5-dihydro-1,3-oxazol-4-yl] phenetol
                  
                  
                     ≥ 948 g/kg
                  
                  
                     1. juni 2005
                  
                  
                     31. maj 2015
                  
                  
                     Må kun tillades anvendt som acaricid.
                     Med henblik på gennemførelsen af de ensartede principper i bilag VI skal der tages hensyn til konklusionerne i den reviderede vurderingsrapport om etoxazol, særlig tillæg I og II, som færdigbehandlet i Den Stående Komité for Fødevarekæden og Dyresundhed den 3. december 2004.
                     Ved denne samlede vurdering bør medlemsstaterne være særligt opmærksomme på beskyttelsen af vandorganismer.
                     Der bør anvendes risikobegrænsende foranstaltninger, hvis det er relevant.
                  
               
                     101
                  
                  
                     Tepraloxydim
                     CAS-nr. 149979-41-9
                     CIPAC-nr. 608
                  
                  
                     (EZ)-(RS)-2-{1-[(2E)-3-chlorallyloxyimino]propyl}-3-hydroxy-5-perhydropyran-4-ylcyclohex-2-en-1-on
                  
                  
                     ≥ 920 g/kg
                  
                  
                     1. juni 2005
                  
                  
                     31. maj 2015
                  
                  
                     Må kun tillades anvendt som herbicid.
                     Med henblik på gennemførelsen af de ensartede principper i bilag VI skal der tages hensyn til konklusionerne i den reviderede vurderingsrapport om tepraloxydim, særlig tillæg I og II, som færdigbehandlet i Den Stående Komité for Fødevarekæden og Dyresundhed den 3. december 2004.
                     Ved denne samlede vurdering bør medlemsstaterne være særligt opmærksomme på beskyttelsen af landleddyr, der ikke er målarter
                     Der bør anvendes risikobegrænsende foranstaltninger, hvis det er relevant.
                  
               
      
         (1)  Den reviderede vurderingsrapport indeholder nærmere oplysninger om identiteten og specifikationen af de aktive stoffer.«